Παναγιώτης Ψωμιάδης

Ο Παναγιώτης Ψωμιάδης (Θεσσαλονίκη, 20 Ιανουαρίου 1948) είναι Έλληνας πολιτικός. Έχει διατελέσει βουλευτής Α' Θεσσαλονίκης της Νέας Δημοκρατίας από το 1990 μέχρι το 2002, νομάρχης Θεσσαλονίκης από το 2003 μέχρι το 2010 και περιφερειάρχης Κεντρικής Μακεδονίας από το 2011 έως το 2013. 

Τον Απρίλιο του 2011 τέθηκε σε αργία και κηρύχθηκε έκπτωτος από το αξίωμα του περιφερειάρχη έχοντας κριθεί ένοχος και σε δεύτερο βαθμό για παράβαση καθήκοντος από το Πενταμελές Εφετείο Θεσσαλονίκης, ενώ το 2018 η απόφαση επικυρώθηκε από το Ανώτατο Ακυρωτικό Δικαστήριο. Κατά τη διάρκεια της πολιτικής του σταδιοδρομίας έχει επικριθεί για πολιτικό λαϊκισμό.Ψωμιάδης και λαϊκισμός:





 Βιογραφικά στοιχεία 

Γεννήθηκε το 1948 στη Θεσσαλονίκη με καταγωγή από τα Κάτω Πορόια Σερρών και είναι το τρίτο παιδί οικογένειας Ποντίων προσφύγων. Σε μικρή ηλικία ασχολήθηκε με τον αθλητισμό και υπήρξε δρομέας στο αγώνισμα των 400 μέτρων. Στην επαγγελματική του σταδιοδρομία ασχολήθηκε με εισαγωγές ηλεκτρολογικού υλικού και ανατομικών παπουτσιών, άνοιξε μπαρ-αναψυκτήριο και, το 1990, έγινε ιδιοκτήτης λαϊκού κέντρου διασκέδασης και τραγουδιστής. 

Το 2015 άρχισε να ασχολείται με τις τηλεπωλήσεις υποδημάτων για διαβητικούς.Δείτε τον Παναγιώτη Ψωμιάδη να πουλά από την TV παπούτσια για διαβητικούς Πρώτο Θέμα, 27 Φεβρουαρίου 2015 

Το 2021 συμμετείχε ως διαγωνιζόμενος στο ριάλιτι του τηλεοπτικού σταθμού ANT1 Η φάρμα. 

 Πολιτική πορεία 

Με τη πολιτική ασχολήθηκε αρχικά το 1982 με την εκλογή του στο δημοτικό συμβούλιο Θεσσαλονίκης. Εκλέχτηκε βουλευτής Α' Θεσσαλονίκης με το κόμμα της Νέας Δημοκρατίας το 1990, 1993, 1996 και το 2000. Το 2002 εκλέχτηκε νομάρχης Θεσσαλονίκης και η θητεία του ανανεώθηκε το 2006. Το 2010 έθεσε υποψηφιότητα για την περιφέρεια της Κεντρικής Μακεδονίας, κερδίζοντας τις εκλογές στο δεύτερο γύρο με βασικό "αντίπαλο" τον υποψήφιο του ΠΑΣΟΚ, Μάρκο Μπόλαρη. Στις 6 Ιουνίου 2011 τέθηκε σε υποχρεωτική αργία από το αξίωμά του. 

Στις 18 Μαΐου 2012 ο πρόεδρος της Νέας Δημοκρατίας Αντώνης Σαμαράς τον όρισε υπεύθυνο για την προεκλογική εκστρατεία της Νέας Δημοκρατίας στη Βόρεια Ελλάδα.

Στις 2 Απριλίου 2014 ο Ψωμιάδης παραιτήθηκε από μέλος της Νέας Δημοκρατίας. Αμέσως μετά την παραίτηση, ίδρυσε το κεντροδεξιό κόμμα Πατριωτικό Δίκτυο Αφύπνισης (ΠΑΤΡΙ.Δ.Α.) και ανακοινώθηκε σε κοινή συνέντευξη τύπου η συνεργασία της Ένωσης για την Πατρίδα και τον Λαό. Ο Παναγιώτης Ψωμιάδης συμμετείχε στο Ευρωψηφοδέλτιο του κόμματος και ήταν πρώτος σε σταυρούς προτίμησης λαμβάνοντας 27.222.Επίσημα αποτελέσματα ευρωεκλογών 2014 , Υπουργείο Εσωτερικών 06/11/2014. Μετά τις Ευρωεκλογές, αποφάσισε αυτόνομη πορεία.

Στις δημοτικές εκλογές του 2019, ο συνδυασμός του «Δύναμη Πολιτών» στον δήμο Θεσσαλονίκης έλαβε 5,53% (6.185 ψήφους) με αποτέλεσμα να πάρει 3 έδρες.«Δύναμη πολιτών» ο συνδυασμός του Π. Ψωμιάδη , aftodioikisi.gr 03/12/2018. Ανακτήθηκε στις 27/05/2019.Επίσημα αποτελέσμα δημοτικών εκλογών 2019 , Υπουργείο Εσωτερικών 27/05/2019. Ανακτήθηκε στις 27/05/2019.

 Δικαστικές υποθέσεις 

 Ως ιδιώτης 
Στις 25 Σεπτεμβρίου 2002, αποκαλύφθηκε ότι είχε κατασκευάσει παράνομα πιλοτή σε αυθαίρετο κτίσμα στη Χαλκιδική, το οποίο, όπως ισχυρίστηκε, προοριζόταν για τη μητέρα του.

 Ως νομάρχης 

Εντός του 2010 βγήκαν στην επιφάνεια τα «έργα-μαϊμού», όπως χαρακτηρίστηκαν από τον Τύπο.Σε δίκη ο Διονύσης Ψωμιάδης για καπέλο 815.000 ευρώ σε οδικό έργο, Τα Νέα 14/03/2013. Συγκεκριμένα, κατηγορήθηκε για έργα που -ενώ αναφέρονταν στα χαρτιά- δεν πραγματοποιήθηκαν ποτέ. Το κόστος τους ξεπέρασε τις 800.000 ευρώ και ανατέθηκαν σε ανθρώπους, που σύμφωνα με τη νομαρχία Θεσσσαλονίκης τα κατασκεύασαν μεταξύ Ιανουαρίου 2008 και Ιανουαρίου 2009. Νέα δικαστική υπόθεση ξεκίνησε το 2018 με στοιχεία για έργα «φαντάσματα», όπως χαρακτηρίστηκαν από Ελληνικά ΜΜΕ, που δεν έγιναν ποτέ, αλλά κόστισαν 1,2 εκατ. Ευρώ. Ο εισαγγελέας εγκλημάτων διαφθοράς Θεσσαλονίκης άσκησε σε βάρος του ποινική δίωξη για απιστία σε βάρος του Δημοσίου με τις επιβαρυντικές διατάξεις του νόμου περί καταχραστών, για ψευδή βεβαίωση σε βάρος του Δημοσίου και για συνέργεια στα αδικήματα για τον πρώην γενικό γραμματέα.

Επίσης μέσα στο ίδιο έτος, ο εισαγγελέας άσκησε ποινική δίωξη εναντίον του σε βαθμό κακουργήματος για απιστία κατά του Δημοσίου συμφέροντος, με αφορμή τις απευθείας αναθέσεις σε τουριστικά γραφεία της μεταφοράς μαθητών του Νομού Θεσσαλονίκης από και προς τα σχολεία. Παράλληλα υπήρξαν κάποιες αναφορές από ελληνικά ΜΜΕ για συμμετοχή του στο σκάνδαλο του Βατοπεδίου. Συγκεκριμένα, κατηγορήθηκε ότι διευκόλυνε την ανταλλαγή έκτασης 76 στρεμμάτων στο νομό Θεσσαλονίκης.

Επίσης ασκήθηκε εις βάρος του ποινική δίωξη για απιστία και ψευδή βεβαίωση κατ' εξακολούθηση, καθώς σύμφωνα με τον εισαγγελέα ανέθετε διάφορα έργα απευθείας σε εργολάβους χωρίς διαγωνισμούς.Νέες κακουργηματικές διώξεις κατά του Παναγιώτη Ψωμιάδη, Τα Νέα 04/03/2013. Η συγκεκριμένη παράνομη δραστηριότητα αφορούσε συνολικά 456 έργα της περιόδου 2006-2011.

Στις 21 Μαρτίου 2013 κρίθηκε ένοχος απ' το δικαστήριο επειδή δεν συγκρότησε τα προβλεπόμενα από το νόμο κλιμάκια, για τον έλεγχο, την τήρηση και την επιβολή κυρώσεων, σε ιδιοκτήτες βιομηχανιών και άλλων μονάδων, που ρυπαίνουν τη λίμνη Κορώνεια, ενώ φέρεται ότι καθυστέρησε τον επανέλεγχο των βιομηχανιών αυτών.Εισαγγελέας: Ενοχος ο Παναγιώτης Ψωμιάδης για τη λίμνη Κορώνεια, Το Βήμα 21/03/2013. Επίσης μείωσε πρόστιμα και σε επιχειρήσεις της περιοχής.Δικάζεται ο Παν. Ψωμιάδης για την καταστροφή στη λίμνη Κορώνεια , ΣΚΑΪ 21/03/2013. Για τις ενέργειες αυτές του επιβλήθηκε φυλάκιση 15 μηνών.Ποινή φυλάκισης 15 μηνών με αναστολή στον Ψωμιάδη για τη λίμνη Κορώνεια, Τα Νέα 22/03/2013.Ποινή φυλάκισης 15 μηνών στον Παναγιώτη Ψωμιάδη, Έθνος 22/03/2013.

Ο Ψωμιάδης καταδικάστηκε σε συνολική κάθειρξη 8 ετών από το Τριμελές Εφετείο Κακουργημάτων Θεσσαλονίκης, καθώς κρίθηκε ένοχος για απιστία και ψευδή βεβαίωση για υπόθεση κατά τη θητεία του στην Νομαρχιακή Αυτοδιοίκηση Θεσσαλονίκης η οποία αφορά οκτώ «εικονικά» έργα. Σύμφωνα με το κατηγορητήριο, ο ίδιος και ο αδελφός του, Διονύσης, μεθόδευσαν την απασχόληση 81 ατόμων, τα οποία φέρεται να μην εκτέλεσαν το έργο που είχαν αναλάβει, αλλά ασκούσαν σε άλλες υπηρεσίες διοικητικά ή άλλα καθήκοντα.

 Ως περιφερειάρχης 

Το 2009 ο Ψωμιάδης κατηγορήθηκε για παράβαση καθήκοντος εξαιτίας μείωσης σε 5.000 ευρώ προστίμων ύψους 89.000 ευρώ που είχαν επιβληθεί σε ιδιοκτήτη πρατηρίου υγρών καυσίμων, ο οποίος νόθευε τα καύσιμα. Καταδικάστηκε πρωτοδίκως το Φεβρουάριο του 2009 και του επιβλήθηκε ποινή φυλάκισης ενός έτους με τριετή αναστολή. Η υπόθεση οδηγήθηκε στο εφετείο και μετά από τέσσερις αναβολές  το Πενταμελές Εφετείο Θεσσαλονίκης τον έκρινε ένοχο στις 7 Απριλίου 2011 με την ίδια ποινή.Το Βήμα - Καταδίκη Ψωμιάδη σε ένα έτος με αναστολή Σε συνέντευξη που έδωσε στις 9 Απριλίου σε ραδιοφωνικό σταθμό της Θεσσαλονίκης, ο Ψωμιάδης δήλωσε ότι είναι αθώος διότι βοήθησε έναν συνάνθρωπο, και πως το πραγματικό ποσό που διέγραψε ανέρχεται στα 1000 ευρώ, ισχυρισμοί που διέψευσε με ρεπορτάζ της η εφημερίδα Μακεδονία.

Στις 6 Ιουνίου 2011 υπεγράφη το έγγραφο από το γενικό γραμματέα αποκεντρωμένης διοίκησης Μακεδονίας-Θράκης με το οποίο τέθηκε σε αργία κατ' εφαρμογή της απόφασης του εφετείου. Τη θέση του ανέλαβε ο αναπληρωτής αντιπεριφερειάρχης και αδελφός του Διονύσης Ψωμιάδης. Τον Απρίλιο του 2012 το Εφετείο Θεσσαλονίκης επανεξέτασε την υπόθεση όπως αποφασίστηκε από τον Άρειο Πάγο, και βρήκε τον Παναγιώτη Ψωμιάδη εκ νέου ένοχο καταδικάζοντάς τον σε φυλάκιση ενός έτους με αναστολή.Καταδικάστηκε σε ένα χρόνο φυλάκιση ο Παναγιώτης Ψωμιάδης | Ειδήσεις και νέα με άποψη Και επίσημα στις 3 Ιανουαρίου 2013 εκδιώχθηκε απ'το αξίωμα του περιφερειάρχη, ενώ οι διαδικασίες για την ανάδειξη του αντικαταστάτη του ξεκίνησαν άμεσα. Με την αποχώρηση του, ο Ψωμιάδης δήλωσε ότι η Νέα Δημοκρατία τον πρόδωσε.Π. Ψωμιάδης: Με πρόδωσε η Ν.Δ. | ΠΟΛΙΤΙΚΗ | Η ΚΑΘΗΜΕΡΙΝΗ

 Σκάνδαλο τοκογλυφίας και έρευνα του ΣΔΟΕ 

Τον Ιανουάριο του 2012 ήρθε στο φως της δημοσιότητας ένα από τα μεγαλύτερα σκάνδαλα τοκογλυφίας στην Ελλάδα, το οποίο συνδέθηκε άμεσα με κυκλώματα εκβιαστών που δρούσαν στη Θεσσαλονίκη επί σειρά ετών και προσέφεραν προστασία σε νυχτερινά κέντρα και καταστήματα. Άμεσα πολλά ονόματα γνωστών επιχειρηματιών, δημοσιογράφων, αθλητών και ηθοποιών συνδέθηκαν και με την αυτοκτονία γνωστού επιχειρηματία. Κατά τη διάρκεια της περιόδου δράσης αυτού του κυκλώματος ο Ψωμιάδης εκτελούσε καθήκοντα Νομάρχη και εν συνεχεία Περιφερειάρχη, ενώ κοριός της ΕΥΠ κατέγραψε συνομιλίες του Ψωμιάδη με έναν από τους επικεφαλής του εν λόγω κυκλώματος. Οι διάλογοι ήταν αποκαλυπτικοί και δημιουργήθηκαν υποψίες για πιθανή συμμετοχή του πρώην περιφερειάρχη στο κύκλωμα εκβιαστών, καθώς προέκυψαν στοιχεία για διευκόλυνσης από τη πλευρά της Νομαρχίας.

Αμφιλεγόμενες δηλώσεις 

Ο Παναγιώτης Ψωμιάδης αναδείχτηκε κατά τη δεκαετία του 2000 σε δημοφιλή προσωπικότητα αποκτώντας παράλληλα μια ισχυρή εκλογική δυναμική στην τοπική αυτοδιοίκηση.Δημοτικές - Νομαρχιακές Εκλογές 2006Αποτελέσματα δημοτικών περιφερειακών εκλογών 2010 | Ελευθεροτυπία Κατά το παρελθόν έχει εκφράσει φιλοβασιλικές απόψεις, ενώ συμμετείχε σε εκδήλωση της Βασιλικής Ενώσεως που εδρεύει στα Γιαννιτσά. Επίσης, έχει επικριθεί για φιλοχουντικές αντιλήψεις και πολιτικό λαϊκισμό, καθώς και για ομοφοβικές απόψεις. Κατά καιρούς έχει εκφραστεί θετικά για προσωπικότητες άλλων πολιτικών κομμάτων, όπως οι Ανδρέας Παπανδρέου και Χαρίλαος Φλωράκης.

 Δηλώσεις υπέρ της χούντας 

Σε δήλωσή του τον Μάρτιο του 2001, αποκάλεσε τη Χούντα «επανάσταση», προκαλώντας αντιδράσεις στη Νέα Δημοκρατία. Ο τότε πρόεδρος του κόμματος Κωνσταντίνος Καραμανλής του ζήτησε να ανασκευάσει τη δήλωση αυτή. Αντίστοιχα, σε συνέντευξη του το 2016 στον Πέτρο Κωστόπουλο εξύμνησε δημόσια την περίοδο της Δικτατορίας, ενώ την 21η Απριλίου του 2017 δημοσίευσε σε μέσο κοινωνικής δικτύωσης εγκωμιαστική ανάρτηση για τον πραξικοπηματία Γεώργιο Παπαδόπουλο, κίνηση που καταδικάστηκε από μεγάλη μερίδα των ελληνικών ΜΜΕ.Ανάρτηση για Γ. Παπαδόπουλο:

 Δηλώσεις υπέρ Χρυσής Αυγής 

Τον Ιούνιο του 2012, σε προεκλογική ομιλία του στην Ξάνθη, συμπεριέλαβε τη Χρυσή Αυγή στις - κατά τον ίδιο - «αδελφικές κεντροδεξιές παρατάξεις» της Νέας Δημοκρατίας, από τις οποίες το κόμμα θα αντλούσε ψήφους ενόψει των εκλογών της 17ης Ιουνίου. Η δήλωσή του προκάλεσε αντιδράσεις, με αποτέλεσμα ο ίδιος να προβεί λίγο αργότερα σε διευκρινιστικές δηλώσεις, τονίζοντας ωστόσο τη μερική συμφωνία σε ορισμένα σημεία.Π. Ψωμιάδης: Τελικά, η Χρυσή Αυγή δεν είναι αδερφό μας κόμμα - Πολιτικές ειδήσεις - Το Βήμα Online Το 2017, μετά από σχετική ερώτηση που του έγινε στο πλαίσιο συνέντευξης, ανέφερε ότι θα ήταν πιθανότερο να συνεργαστεί ο ίδιος με τη Χρυσή Αυγή παρά με τον ΣΥΡΙΖΑ.

Δηλώσεις εναντίον Γ. Μπουτάρη 

Στις 19 Μαΐου 2018 κατά τη διάρκεια εκδήλωσης για τη γενοκτονία των Ποντίων στη Θεσσαλονίκη, τη στιγμή που ο Ψωμιάδης έδινε συνέντευξη σε τοπικό μέσο, ο δήμαρχος της πόλης Γιάννης Μπουτάρης προπηλακίστηκε από μερίδα πολιτών. Ο Ψωμιάδης σχολίασε ζωντανά την επίθεση, χρησιμοποιώντας υβριστικούς χαρακτηρισμούς έναντι του Μπουτάρη. Οι συγκεκριμένες δηλώσεις χαρακτηρίστηκαν απαράδεκτες.Αντιδράσεις για τις δηλώσεις κατά Μπουτάρη: Στις αρχές του 2019 ο ίδιος παραπέμφθηκε σε δίκη με την κατηγορία προτροπής σε διάπραξη πλημμελήματος, σε μια υπόθεση που έληξε το 2023 με την αθώωσή του.

Παραπομπές

Εξωτερικοί σύνδεσμοι

Eπίσημη Iστοσελίδα

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Θεσσαλονίκης
Κατηγορία:Νομάρχες Θεσσαλονίκης
Κατηγορία:Δημοτικοί Σύμβουλοι ανά την Ελλάδα
Κατηγορία:Περιφερειάρχες Κεντρικής Μακεδονίας
Κατηγορία:Πρόεδροι Παρατάξεων Περιφέρειας Κεντρικής Μακεδονίας
Κατηγορία:Έλληνες αθλητές δρόμων ταχύτητας
Κατηγορία:Έλληνες πολιτικοί του 20ού αιώνα
Κατηγορία:Έλληνες πολιτικοί του 21ου αιώνα